CELEX: 32005D0012(02)
Language: mt
Date: 2005-07-08 00:00:00
Title: 2005/832/KE: Deċiżjoni tal-Bank Ċentrali Ewropew tas- 17 ta’ Novembru 2005 , li temenda d-Deċiżjoni BĊE/2002/11 dwar il-kontijiet annwali tal-Bank Ċentrali Ewropew (BĊE/2005/12)

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               623
            
         DEĊIŻJONI TAL-BANK ĊENTRALI EWROPEW
   tas-17 ta’ Novembru 2005,
   li temenda d-Deċiżjoni BĊE/2002/11 dwar il-kontijiet annwali tal-Bank Ċentrali Ewropew
   (BĊE/2005/12)
   (2005/832/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, partikolarment l-Artikolu 26.2,
   Billi:
   
               (1)
            
            
               Waqt li jikkunsidra kif mistħoqq in-natura ta’ l-attivitajiet tiegħu, il-Bank Ċentrali Ewropew (BĊE) għandu jkun kopert b’mod adegwat kontra r-riskji tar-rata tal-kambju ta’ flus barranin, tar-rata ta’ l-imgħax u tal-prezz tad-deheb. Il-Kunsill Governattiv tal-BĊE jista’ jistabbilixxi provvediment għal dawn ir-riskji fil-karta tal-bilanċ tal-BĊE.
            
         
               (2)
            
            
               L-Artikolu 3(2) tad-Deċiżjoni BĊE/2005/11 dwar id-distribuzzjoni tad-dħul tal-Bank Ċentrali Ewropew mill-karti tal-flus euro fiċ-ċirkulazzjoni lill-banek ċentrali nazzjonali ta’ l-Istati Membri parteċipanti (1), jistabbilixxi li l-Kunsill Governattiv jista’, qabel it-tmiem tas-sena finanzjarja, jiddeċiedi biex jittrasferixxi d-dħul kollu tal-BĊE, jew parti minnu, mill-karti tal-flus euro fiċ-ċirkulazzjoni f’ provvediment għar-riskji tar-rata tal-kambju ta’ flus barranin, tar-rata ta’ l-imgħax u tal-prezz tad-deheb,
            
         IDDEĊIEDA KIF ĠEJ:
   Artikolu 1
   Id-Deċiżjoni BĊE/2002/11 (2) hija emendata kif ġej:
   
      “L-Artikolu 6a li ġej huwa mdaħħal f’Kapitlu II:
      Provvediment għar-riskji tar-rata tal-kambju ta’ flus barranin, tar-rata ta’ l-imgħax u tal-prezz tad-deheb
      Waqt li jikkunsidra kif mistħoqq in-natura ta’ l-attivitajiet tal-BĊE, il-Kunsill Governattiv jista’ jistabbilixxi provvediment għar-riskji tar-rata tal-kambju ta’ flus barranin, tar-rata ta’ l-imgħax u tal-prezz tad-deheb fil-karta tal-bilanċ tal-BĊE. Il-Kunsill Governattiv għandu jiddeċiedi dwar id-daqs u l-użu tal-provvediment skond il-bażi ta’ stima rraġunata dwar ir-risk exposures tal-BĊE.”
   
   Artikolu 2
   Dispożizzjoni finali
   Din id-Deċiżjoni għandha tidħol fis-seħħ ġurnata wara dik li fiha tiġi adottata.
   
      Magħmul fi Frankfurt am Main, nhar is-17 ta’ Novembru, 2005.
      
         
            Il-President tal-BĊE
         
         Jean-Claude TRICHET
      
   
   
      (1)  ĠU L 311, 26.11.2005, p. 41.
   
      (2)  ĠU L 58, 3.3.2003, p. 38.